Diari Oficial de la Generalitat Valenciana


Sumari del DOGV 331, del 20-01-1986 (1986/805619)

DECRET 193/1985, de 9 de desembre, del Consell de la Generalitat Valenciana, pel qual es modifica parcialment l'estructura orgànica de la Conselleria d'Agricultura i Pesca.
----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/12/09/193/dof/vci/html**

### Dades del document

Número de DOGV
:   331

Data del DOGV
:   20-01-1986

Secció del DOGV
:   DISPOSICIONS GENERALS

Número del document
:   1986/805619


Data del document
:   09-12-1985

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 193/1985, de 9 de desembre, del Consell de la Generalitat Valenciana, pel qual es modifica parcialment l'estructura orgànica de la Conselleria d'Agricultura i Pesca.  
Des de l'aprovació del Decret 41/1984 de 2 d'abril del Consell de la Generalitat Valenciana en el qual s'establia l'estructura orgànica de l'actual Conselleria d'Agricultura i Pesca, l?experiència assolida en l'assumpció de competències transferides i l'abast del procés de transferències, aconsella la reelaboració parcial de l'estructura actual de la dita Conselleria, amb l'objecte d'obtenir-ne un acomodament a les funcions i recursos enllestits durant aquest procés.   
En aquest sentit, cal assenyalar que les competències transferides sovint vénen associades en origen a diversos organismes autònoms -IRYDA, ICONA, INIA, INDO, INSPV, SEA, etc-, i que amb la transferència a la Comunitat Autònoma han d'acomodar-se a un model nou de funcionament, prou diferent d'aquell que era propi de l'Administració Central, on s'inserien.   
En segon lloc, aquesta modificació pretén d'aconseguir un estalvi major de la despesa pública corrent, mitjançant la previsió d'una estructura territorial en la qual s'integraran determinades unitats amb funcions homogènies .   
S'evitarà així la reiteració d'aquestes, provocada en el passat per la dependència de diversos organismes autònoms.   
A més, es pretén una reestructuració que preste una atenció específica a la protecció de la natura i als equilibris ecològics, i amb aquesta finalitat es crea un Servei de Protecció de Recursos Naturals amb funcions importants dirigides a la consecució d'un major dinamisme i projecció social en la defensa del valor naturals, la protecció dels quals és encomanada a la Conselleria d'Agricultura i Pesca en coordinació amb els organismes i entitats que actuen sobre el medi ambient.   
Finalment, la pròxima integració d'Espanya en la CEE, aconsella també complementar la presencia d'aquesta circumstància en els plans habituals d'actuació de la Conselleria d'Agricultura i Pesca, mitjançant la creació d?allò que en el present Decret es denomina Servei d'Estudis Agraris i Comunitaris.   
En atenció d'aquests motius, i de conformitat amb el que s'estableixen els articles 35 f) i 70 de la Llei 5/83 de 30 de desembre, de la Generalitat Valenciana, a proposta del Conseller d'Agricultura i Pesca, amb la deliberació prèvia del Consell de la Generalitat Valenciana, en sessió celebrada el dia 9 de desembre de 1985,   
DECRETE:   
Article primer  
Hom modifica el Reglament Orgànic i Funcional de la Conselleria d'Agricultura i Pesca de la Generalitat Valenciana, aprovat per Decret del Consell 41/1984, de 2 d'abril, en els articles i epígrafs que s'hi esmenten, i la redacció dels quals quedarà establerta en els termes següents:   
TITOL II  
De l'estructura i funcions dels Serveis Centrals de la Conselleria  
CAPITOL I  
Del Conseller  
Article 3r  
El Conseller és l'autoritat superior de la Conselleria. Té totes les competències inherents al seu càrrec, i expressament té les atribucions següents:   
1. Proposar al Consell el nomenament i la destitució dels alts càrrecs del seu departament.   
2. Preparar i presentar al Govern els avantprojectes de llei, propostes d'acord i projectes de decrets referents a les qüestions pròpies del seu departament, i ratificar aquests últims una vegada aprovats.   
3. Formular, motivadament, l?avantprojecte dels Pressupostos de la Conselleria.   
4. Exercir la potestat reglamentària en les matèries pròpies de la Conselleria d'Agricultura i Pesca, en forma d'Ordres d'aquesta.   
5. Proposar al Consell l'estructura i organització de la Conselleria, per a la corresponent aprovació.   
6. Executar els acords del Govern València, en el marc de les seues competències.   
7. Resoldre administrativament els recursos que s'interposen contra resolucions dels organismes o autoritats de la Conselleria d'Agricultura i Pesca, llevat d'aquelles excepcions que establesquen les Lleis.   
8. Resoldre els conflictes d'atribucions que es plantegen entre els diversos òrgans i autoritats de la Conselleria.   
9. Exercir la direcció, iniciativa i inspecció de tots el serveis del Departament i l'alta inspecció i altres funcions que li corresponguen en relació als òrgans autònoms, si pertoca, adscrits a aquest.   
10. Disposar les despeses pròpies dels Serveis de la Conselleria dins dels límits legals i pressupostaris i la proposta del pagament corresponent.   
11. Exercir les facultats ordinàries en matèria de contractació administrativa dins dels límits legals i pressupostaris.   
12. Atorgar o proposar, si pertoca, les recompenses oportunes i exercir les potestats disciplinàries i correctives d'acord amb les disposicions vigents, i   
13. Qualsevol altra facultat que li atribuesquen les lleis, els reglaments, el Consell o el President de la Generalitat Valenciana.   
CAPITOL II  
De la Secretaria General  
Secció Primera  
De les funcions del Secretari General  
Article 6é  
Després del Conseller, el Secretari General és el responsable superior de la Conselleria. Exercirà les competències que aquell li encomane i, en especial, aquelles que determinen els articles 74 i 75 de la Llei 5/1.983, de 30 de desembre, de Govern Valencià, és a dir:   
1. Elaborar projectes o plans d'actuació i programes de necessitats i els avantprojectes dels pressupostos de la Conselleria.   
2. Prestar assistència tècnica al Conseller i Directors Generals.   
3. Informar al personal directiu de la Conselleria sobre la procedència legal i viabilitat econòmica dels seus programes d'actuació i establir els mitjans d'informació necessaris per mantenir-lo al corrent de les activitats de la Conselleria.   
4. Informar sobre els assumptes que el Conseller ha de sotmetre al Consell o al President.   
5. Proposar el millorament i perfeccionament dels Serveis dels diferents centres de la Conselleria, i vetlar-ne l'organització i el mètodes de treball, en funció, primordialment, dels respectius costs i rendiments.   
6. Proposar normes generals sobre adquisició de material i altres disposicions que afecten al funcionament dels Serveis.   
7. Preparar compilacions de les disposicions vigents que afecten la Conselleria, proposar les refoses i revisions de textos legals que es consideren oportunes i tenir cura de les publicacions tècniques, periòdiques o no, de la Conselleria.   
8. Dirigir i facilitar la formació d?estadístiques sobre les matèries de competència del Consell que afecten la Conselleria, en col·laboració amb l'Institut Nacional d?Estadística o altres organismes que es consideren convenients.   
9. Tramitar els nomenaments, destinacions, excedències, jubilacions i permisos dels funcionaris públics i altre personal que preste els seus serveis a la Conselleria d'acord amb les disposicions legals i reglamentàries aplicables.   
10. Realitzar la inspecció de tots els serveis de la Conselleria i portar-ne la direcció de tot el personal.   
Secció Segona  
De les unitats que integren la Secretaria General  
Article 7é  
Integren la Secretaria General les següents unitats:   
- La Secretaria General Administrativa amb el rang determinat en l'article 79 de la Llei número 5/83 de 30 de desembre, de Govern Valencià, i de la qual dependran els Serveis de Gestió Econòmic-Pressupostària, de Gestió Administrativa, Coordinació, Organització i Sistemes d'Informació i Jurídic.   
- El Servei d'Estudis Agraris i Comunitaris, dependrà directament de la Secretaria General.   
Article 8é  
Els Serveis dependents de la Secretària General Administrativa, tindran al seu càrrec l'exercici de les següents funcions generals:   
- Al Servei de Gestió Administrativa, li corresponen les matèries d'Arxiu, Registre i Custodia de documents; l?estudi i les propostes oportunes referents a personal, règim interior, parc mòbil, contractació administrativa d'obres, subministrament i serveis, inventari, adquisició i arrendament de béns, així com la tramitació administrativa general.   
- Al Servei de Gestió Econòmic o Pressupostària li corres pon l'elaboració de l'avantprojecte de pressupostos de la Conselleria; les propostes i tramitacions d'ingressos i l'ordenació de pagaments; moviment de fons; proveïment de comptes, l'estudi i proposta de control dels Pressupostos i dels programes d'inversions, i la gestió econòmica en la contractació administrativa d'obres, serveis i subministraments.   
- Al Servei de Coordinació, Organització i Sistemes d'Informació, li correspon la recepció i anàlisi dels resultats i de les avaluacions dels programes dels diferents Serveis dependents de les Direccions Generals i l'elaboració de la Memòria Anual de la Conselleria i, si pertoca, en coordinació amb els òrgans competents de la Conselleria d?Administració Pública, la realització d'estudis relatius a tasques, processos i circuits administratius ; normalització de procediments; disseny de documents administratius i de publicacions, elaboració de manuals de funcions i d'anàlisis funcionals; programació i mecanització de processos administratius; implantació i manteniment d'aplicacions; formació dels usuaris i assistència tècnica a les diferents unitats de la Conselleria; coordinació de les actuacions d'aquesta en el desenvolupament i implantació de sistemes d'informació; organització i supervisió de la relació informativa amb els ciutadans i el perfeccionament tècnic del personal de la Conselleria.   
- Al Servei Jurídic li correspon la informació i, si pertoca, l?elaboració de les disposicions de caràcter general, convenis i circulars que emanen dels diferents òrgans directius de la Conselleria; la realització dels informes sobre disposicions que, procedents d'altres Conselleries, hagen de ser sotmesos al Consell, així com els relatius a consultes procedents d'altres Administracions Públiques, quan en corresponga l'emissió a la Conselleria d'Agricultura i Pesca; l?elaboració d'informes i dictàmens jurídics a sol·licitud del Conseller o d'altres òrgans de la Conselleria; informar sobre el recursos que s'interposen al Conseller o a altres òrgans de la Conselleria i, si pertoca, elaborar les propostes de resolució; compilació de disposicions vigents i la proposta de refosa i revisió de textos legals; el seguiment de la legislació estatal i d'altres Comunitats Autònomes, la jurisprudència i el dret comparat; la tramitació de les qüestions de competència i els conflictes d'atribucions.   
Article 9é  
Al Servei d'Estudis Agraris i Comunitaris li correspon recollir, analitzar i proporcionar als òrgans directius la informació escaient per a la política agrària, així com tenir-la a disposició d'aquells usuaris autoritzats; mantenir el fons de dades i documentació, tant propis com originats en altres instàncies; dur a terme els estudis tècnics necessaris per al millor coneixement del Sector Agrari, així com facilitar les propostes que es realitzen des d'altres àmbits; organitzar l'estadística agrària de la Comunitat Valenciana, tant per a ús propi com per a l'acompliment dels acords existents amb altres institucions o organismes en aquesta matèria; la coordinació de les publicacions de la Conselleria; l?organització i custodia dels fons bibliogràfics de la Biblioteca de la Conselleria.   
En relació amb l'aplicació de la Política Agrària Comunitària són funcions d'aquest Servei: l'anàlisi i seguiment; recopilació i difusió de documentació; la secretaria de la Comissió d'Estudis de la CEE; la col·laboració i el manteniment de relacions amb organismes i entitats associades a l'aplicació de la PAC; la formació en matèries comunitàries de caràcter agrari; l?estudi i elaboració de propostes relacionades amb els recursos financers associats a les polítiques comunitàries, i coordinació en aquest sentit de les actuacions dels diferents òrgans de la Conselleria.   
CAPITOL III  
De les Direccions Generals  
Article 13  
Són funcions dels Directors Generals de la Conselleria d'Agricultura i Pesca:   
1. Disposar del que pertoque al règim intern dels serveis de la seua Direcció i resoldre els expedients respectius, sempre que no siga facultat privativa del Conseller.   
2. Dirigir i gestionar els serveis i resoldre els assumptes que li assigne aquest Reglament o que el Conseller li encomane.   
3. Vigilar, fiscalitzar, i supervisar el funcionament de les dependències al seu càrrec.   
4. Proposar al Conseller la resolució que crega pertinent en assumptes de la seua competència i la tramitació dels quals corresponga a la Direcció General.   
5. Establir el règim intern de les oficines que en depenguen, i 6. Elevar anualment al Conseller un informe sobre funcionament, cost i rendiment dels serveis al seu càrrec.   
CAPITOL IV  
De la Direcció General de Desenvolupament Agrari  
Article 14  
La Direcció General de Desenvolupament Agrari dirigeix i gestiona, sota la decisió superior del Conseller, les actuacions que, de conformitat amb el que s'estableix en l'Estatut d'Autonomia i en les disposicions oportunes sobre assignació de competències, es referesquen a la política d'estructures agràries i reforma i desenvolupament agrari, pesca en aigües interiors, marisqueig i aqüicultura.   
Article 15  
La Direcció General de Desenvolupament Agrari disposarà per a l'estudi, tramitació, projecció i proposta de resolució dels assumptes que li són competents, dels següents serveis:   
- Servei d'Estructures Agràries, al qual correspondran les matèries de Concentració Parcel·lària, Zones d'Ordenació d'Explotacions, Reguívols de Secà i Maresmes; règim de les terres i de les explotacions adjudicades i constituïdes segons la legislació agrària.   
- Servei de Millorament Rural, al qual correspondran les matèries de comarques i finques millorables; permutes obligades, adquisicions i redistribucions de terra, assistència tècnica i econòmica a les explotacions agràries i a les associacions, entitats i corporacions.   
- Servei de Projecció i Direcció d'Obres, al qual correspondrà la supervisió i aprovació de la projecció i direcció, així com el seguiment, la liquidació i recepció de les obres, la competència de les quals correspon a aquesta Direcció General, i prestarà assistència, quan pertoque, als altres Serveis de la Conselleria.   
- Servei Immobiliari i d'Assistència Jurídica, al qual correspondrà la redacció de la documentació referent a la titularitat del domini i altres drets reals constituïts com a conseqüència de les actuacions dels Serveis de la Direcció General, per a la posterior inscripció, si pertoca, en el Registre de la propietat; l?anàlisi, qualificació i proposta d'actuació en les altres matèries pròpies de la legislació vigent en Reforma i Desenvolupament Agrari i en Arrendaments Rústics.   
- Servei de Coordinació i Suport, al qual correspondrà l'estudi i proposta d'aquelles actuacions de caràcter tècnic en què siga necessària coordinar l'actuació entre l'agricultura de muntanya i zones rurals desafavorides; les de coordinació i seguiment dels programes dels anteriors serveis i totes aquelles que li encomane el Director General.   
- Servei de Pesca, al qual corresponen aquelles actuacions que es dirigeixen a l'ordenació i desenvolupament de la pesca en aigües interiors, marisqueig, aqüicultura, expedició d'autoritzacions de llicències i tramitació i resolució de sancions.   
CAPITOL V  
De la Direcció General de la Producció Agrària  
Article 16  
A la Direcció General de la Producció Agrària li correspondrà el desenvolupament i l'execució de la política de la Conselleria pel que fa a la planificació, execució i el control d'aquelles actuacions dirigides a l'ordenació i desenvolupament dels sectors agrícoles, pecuari i pesquer, així com la modernització de les explotacions. Particularment tindrà al seu càrrec l'exercici de les funcions i competències en matèria de sanitat vegetal, producció vegetal, producció animal, sanitat animal, desenvolupament ramader, ordenació de l'oferta i plantes de viver, conservació de la natura; promoció i defensa dels recursos naturals renovables.   
Article 17  
Per al desenvolupament d'aquestes funcions la Direcció General de Producció Agrària s'estructura en els següents serveis:   
- Servei de Producció Vegetal, al qual corresponen les activitats tècniques derivades de l'ordenació de les produccions agrícoles, les relatives al millorament d'aquestes, i les relacionades amb els mitjans necessaris per a la producció, així com les actuacions relatives a promoció, tramitació, informació assessorament tècnic i vigilància de centres de contractació de productes agraris en origen, les agrupacions de productors agraris i difusió de normes de qualitat de productes agraris, vigilància del compliment d'aquestes, i si pertoca denúncia de les infraccions comeses en la matèria, així com la tramitació administrativa per a la concessió d'ajudes derivades de l'ordenació de l'oferta.   
- Servei de Protecció dels Vegetals, al qual corresponen les funcions de prevenció i lluita contra les malalties vegetals, control de mitjans de defensa sanitària i vigilància dels camps i collites.   
- Servei de Producció i Sanitat Animal, al qual corresponen les funcions derivades de l'expansió i desenvolupament de la ramaderia i derivats, la racionalització dels sistemes d'explotació, així com la prevenció, lluita i control de les malalties dels animals.   
- Servei de Llavors i Plantes de Viver, al qual corresponen aquelles funcions derivades de les competències que es transferesquen en matèria de llavors i plantes de viver.   
- Servei Forestal, al qual corresponen les matèries de les forests l'Estat, declarades d'utilitat pública o susceptibles de ser-ho, comunals, en règim de consorci o de conveni, particulars, producció de llavors i plantes forestals; foment de les repoblacions forestals i altres pràctiques silvícoles, aprofitament de les rendes forestals; conservació de sòls i lluita contra l'erosió, defensa hidrològico-forestal, prevenció en la lluita contra incendis, i direcció tècnico-forestal d'aquesta.   
- Servei de Protecció dels Recursos Naturals, al qual correspondran les matèries de vies pecuàries, riberes; espais naturals protegits; reserves i refugis de caça i vedats socials de caça controlada, locals i privats; aules forestals; caça i pesca continental; protecció d?espècies i reconstrucció i manteniment dels equilibris ecològics, així com la relació amb altres Conselleries, Administracions Públiques i entitats, que derive de l'execució de les pròpies funcions.   
- Servei de Coordinació i Suport, al qual correspondran les funcions de suport, coordinació i seguiment de programes d'activitats de la Direcció General, així com la qualificació, elaboració de propostes i tramitació de les actuacions jurídiques que es deriven de l'execució de les legislacions de les forests, Caça, Pesca, Espais Naturals Protegits i altres disposicions concorrents.   
CAPITOL VI  
De la Direcció General de Política Agroalimentària  
Article 18  
A la Direcció General de Política Agroalimentària li correspondrà el desenvolupament i l'execució de la política de la Conselleria en relació a les competències en matèria d'indústries agràries, fraus i laboratoris, estació enològica, denominacions d'origen i protecció de la qualitat.   
Article 19  
Per al desenvolupament de les funcions requerides la Direcció General de Política Agroalimentària s'estructura en els següents serveis:   
- Servei d'Indústries Agroalimentàries, al qual correspon el desenvolupament de les accions tècniques encaminades a l'ordenació, foment i millorament de les indústries agràries i alimentàries.   
- Servei de Promoció de la Qualitat dels productes agroalimentaris al qual corresponen les funcions de l'estació enològica i les denominacions d'origen.   
- Servei de Protecció a la Qualitat, al qual corresponen els estudis, anàlisis i dictàmens en relació amb el productes agraris i alimentaris i dels mitjans de la producció agrària, així com la sanitat i higiene dels animals; el registre i l'autorització dels laboratoris privats dedicats a les matèries assenyalades en el punt anterior, ateses les funcions assumides i el Reial Decret 1945/1983 de 22 de juny, l?expedició del certificat oficial d'anàlisi en aquells casos que no estiguen reservats a l'Administració de l'Estat en virtut de les competències que a aquesta corresponguen, d'acord en tot cas amb la metodologia establerta per aquesta; i la realització de les anàlisis i dels informes que se sol·liciten, a petició dels particulars o dels Organismes de l'Administració, amb independència de la procedència dels productes o de la radicació dels peticionaris; i les funcions de lluita i defensa contra el frau.   
TITOL III  
Dels Serveis Territorials de la Conselleria d'Agricultura i Pesca  
CAPITOL I  
Dels Serveis Territorials  
Article 22  
1. Territorialment la Conselleria d'Agricultura i Pesca s'organitza en Serveis Centrals i Territorials.   
2. Els Serveis Centrals tenen competència sobre tot el territori de la Comunitat Valenciana.   
3. Els Serveis Territorials, expressió organitzativa del principi de desconcentració que regeix en l'activitat de la Conselleria, són constituïts pel conjunt d'unitats administratives existents a les tres províncies de la Comunitat Valenciana, que hi gestionen les competències que s'encomanen a la Conselleria.   
Article 23  
Al front d'aquest Serveis hi haurà un Director Territorial, que serà designat lliurement pel Conseller, de qui dependrà orgànicament, i dependrà funcionalment del Secretari General i Directors Generals, i a qui correspondrà la coordinació de les diferents unitats administratives, proveir e l correcte funcionament de les dependències i totes aquelles facultats que expressament li deleguen el Conseller, el Secretari General o els Directors Generals.   
Sota la dependència del Director Territorial, les unitats transferides amb categoria de Secció, Direcció Provincial o equivalent, s'agruparan en Arees Homogènies en rao de la matèria, els responsables de les quals tindran el rang de Cap de Servei.   
Article Segon  
Mentre no es desenvolupe el Reglament Orgànic i Funcional, continuaran en vigor les estructures orgàniques actuals de nivell inferior a les regulades en aquell.   
Article Tercer  
S'autoritza el Conseller d'Agricultura i Pesca per publicar el text únic de l'estructura orgànica de la Conselleria d'Agricultura i Pesca de la Generalitat Valenciana, amb les modificacions i adaptacions derivades del present Decret.   
DISPOSICIO FINAL  
El present Decret entrarà en vigor el mateix dia de la publicació en el Diari Oficial de la Generalitat Valenciana.   
DISPOSICIO DEROGATORIA  
Es deroguen els articles 3r, 6é, 7é, 8é, 9é, 10, 11, 13, 14, 15, 16, 17, 18, 19, 22 i 23 de l'Estructura Orgànica de la Conselleria d'Agricultura, Pesca i Alimentació aprovada per Decret del Consell núm. 41/1984, de 17 d'abril, i totes aquelles normes d'igual o inferior rang que s'oposen al que s'hi estableix.   
València, 9 de desembre de 1985.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI